
CONTRACT DE ASOCIERE IN PARTICIPATIUNE

Final*

I. PARTILE CONTRACTANTE INITIALE

ART.1 

Consiliul Judetean Timis, denumit in continuare CJT, cu sediul in Timisoara, B-dul Revolutiei 1989 nr. 17

Consiliul Local Timisoara, denumit in continuare CLT, cu sediul in Timisoara, B-dul C.D.Loga nr.1, 

Universitatea de Vest din Timisoara - denumita in continuare UVT - cu sediul in Timisoara, B-dul V. Parvan nr. 4 - 6; 

Universitatea "Politehnica" din Timisoara - denumita in continuare UPT – cu sediul in Timisoara, Piata Victoriei, nr. 2 ;

Institutul e-Austria Timisoara – denumita in continuare IeAT, cu sediul in Timisoara, B-dul Corneliu Coposu nr.4-6, 

II. DISPOZITII GENERALE
ART. 2 Asocierea in participatiune creata prin prezentul contract, are ca temei legal art. 251 - 256 din Codul Comercial si Legea Nr.50/21.01.2003 pentru aprobarea Ordonantei Guvernului nr. 14/2002 privind constituirea si functionarea parcurilor stiintifice si tehnologice. Este o asociatie fara personalitate juridica, creata in baza:

Hotararii Senatului Universitatii de Vest din Timisoara din data ______________;

a Hotararii  Senatului Universitatii “Politehnica” din Timisoara din data de ____________;

a Hotararii Adunarii Generale a Institutului e-Austria Timisoara din data de ___________;

a Hotararii Consiliului Judetean Timis din data de _____________;

a Hotararii Consiliului Local Timisoara din data de _____________.

III. DURATA CONTRACTULUI
ART. 3 Prezentul contract se incheie pe perioada  nedeterminata, conform autorizatiei de functionare a parcului stiintific si tehnologic eliberata de organele de resort. 

IV. OBIECTUL CONTRACTULUI

ART. 4 Partile se asociaza in vederea realizarii si exploatarii unui parc stiintific si tehnologic - Parcul de Tehnologia Informatiei Timisoara – denumit in continuare PARC IT. 

Sediul administrativ va functiona in spatiul situat in Timisoara, B-dul Republicii, nr.9, proprietatea Universitatii “Politehnica” Timisoara, care va fi inchiriat in acest scop la o chirie de   6 euro/mp, valoare stabilita pentru primele 12 luni de activitate.

ART. 5 Domeniul de activitate al PARCULUI IT este Tehnologia Informatiei, cuprinzand cu precadere: software, calculatoare, comunicatii, nanotehnologii, informatica si matematica. 

ART. 6 Obiectivele PARCULUI sunt urmatoarele:

· dezvoltarea potentialului stiintific, tehnic si economic la nivel regional ; 

· dezvoltarea sectorului industrial al tehnologiilor de varf ; 

· facilitarea transferului tehnologic de rezultate ale cercetarii la agentii economici interesati in folosirea produselor sau a pachetelor de produse si servicii cu valoare comerciala si valorificarea acestora pe piata interna si externa ;

· valorificarea pe piata a rezultatelor cercetarii de varf, cu precadere din UVT, UPT si IeAT ;

· crearea unor alternative pe piata muncii in domeniul tehnologiilor avansate si, implicit, sustinerea restructurarii industriale ;

· integrarea studentilor si a absolventilor de invatamant superior in mediul socio-economic ;

· stabilizarea specialistilor cu performante profesionale ridicate in domeniul cercetarii si al invatamantului superior ;

· facilitarea implementarii in sectorul industrial a rezultatelor cercetarii 

· initierea si dezvoltarea cooperarii dintre mediile universitare si de cercetare cu sectorul industrial ;

· atragerea de fonduri private in invatamant si cercetare;

· atragerea companiilor straine pentru a investi in activitati de cerecetare, transfer tehnologic si productie;

· crearea de noi locuri de munca in domeniul tehnologiilor avansate

· stimularea agentilor economici pentru participarea activa a sectorului privat la dezvoltarea si valorificarea cercetarii si inovarii, prin realizarea unor produse comerciale de inalta tehnicitate ;

· stimularea potentialului inovativ si tehnico-stiintific al personalului academic, universitar, al cercetatorilor si al studentilor.

V. DOTARI INITIALE SI PREVIZIUNI INVESTITIONALE

ART.7 Dezvoltarea parcului se va realiza in trei faze:

- Faza initiala.. Infiintarea parcului in localul Universitatii "Politehnica" din Timisoara din B.dul Republicii Nr. 9. In aceasta locatie va fiinta initial conducerea administrativa a parcului. 

- Faza de implementare: Dezvoltarea unei locatii (amenajarea unei cladiri) puse la dispozitie de parteneri in vederea gazduirii firmelor integrate in Parc.

- Faza de extindere: Dezvoltarea de infrastructura si facilitati in zone ale municipiului Timisoara puse la dispozitie de catre parteneri. Se are in vedere si concesionarea de teren de catre firme sau banci in vederea constructiei de infrastructura destinata exclusiv activitatilor din domeniul IT. 

VI. CONTRIBUTIA FIECAREI PARTI 

ART. 8 Contributia  partilor la asocierea in participatiune este urmatoarea :

1). Universitatea de Vest din Timisoara – consta in aportul in numerar a sumei 10.000 Euro  calculata in lei la data efectuarii vasamantului.

Procentul de participare la asociere este de 20%.
2).Universitatea “Politehnica” din Timisoara – consta in aportul in numerar a sumei 10.000 Euro  calculata in lei la data efectuarii vasamantului.

Procentul de participare la asociere este de 20%.
3).Institutul e-Austria Timisoara – consta in aportul in numerar a sumei 10.000 calculata in lei la data efectuarii vasamantului.

Procentul de participare la asociere este de 20%.
4). Consiliul Judetean Timis - consta in aportul in numerar a sumei 10.000 Euro calculata in lei la data efectuarii vasamantului.

Procentul de participare la asociere este de 20%.
5). Consiliul Local Timisoara – consta in aportul in numerar a sumei 10.000 Euro calculata in lei la data efectuarii vasamantului.

Procentul de participare la asociere este de 20%.

Contributiile partilor mentionate mai sus vor fi varsate in termen de 15 zile de la data semnarii prezentului contract de asociere in participatiune.
VII. DREPTURILE SI OBLIGATIILE PARTILOR CONTRACTANTE

ART. 9 Anual, asociatii vor decide destinatia profitului obtinut in urma functionarii Parcului IT, cu precadere pentru dezvoltarea parcului si a serviciilor suport.

ART. 10 Asociatii se obliga sa sustina dezvoltarea Parcului IT pe toata perioada functionarii acestuia.

ART. 11 Utilizarea numelui Parcului va fi aprobata si conditionata de membrii asocierii în prealabil. Rezultantele patrimoniale obtinute în timpul functionarii si în numele parcului se vor stabili de catre consiliul de administratie al asocierii prin consens, cu respectarea legislatiei în vigoare.

VIII. CONDITIILE DE CONDUCERE SI DE ADMINISTRATIE ALE ASOCIATIEI
ART. 12 Asocierea in participatiune  va fi condusa de un Consiliu de Conducere format din 11 membri, desemnati astfel: doi reprezentanti din partea Consiliului Judetean Timis, doi reprezentanti din partea Consiliului Local Timisoara, doi reprezentanti din partea Universitatii de Vest din Timisoara, doi reprezentanti din partea Universitatii “Politehnica” din Timisoara, doi reprezentanti din partea Institutului e-Austria Timisoara si un reprezentant din partea Prefecturii Judetului Timis.

Consiliul Judeten Timis, Consiliul Local Timisoara, Universitatea de Vest Timisoara, Universitatea Politehnica din Timisoara, Institutul e-Austria Timisoara au fiecare cate un vot in Consiliul de Conducere al asocierii, iar Prefectura Judetului Timis are rol consultativ. 
ART. 13 Consiliul de Conducere isi desemneaza un Secretar, care va rezolva problemele operative legate de desfasurarea sedintelor si de pastrare a evidentei hotararilor Consiliului, inclusiv: realizarea convocarilor, stabilirea cvorumului si a majoritatii la votare, pastrarea caietului de procese verbale si a hotararilor luate de Consiliu, comunicarea in scris a hotararilor catre asociati, etc.

ART. 14 Consiliul de Conducere se intruneste in sedinte ordinare, planificate prin consens de cate ori este nevoie, de regula trimestrial. De asemenea, orice asociat poate stabili intrunirea in sedinta extraordinara, in urma convocarii scrise formulate catre toate celelate parti asociate si comunicate cu cel putin zece zile inainte de data sedintei prin scrisoare recomandata cu confirmare de primire.

Sedintele sunt conduse prin rotatie de catre membrii consiliului. Validarea deliberarilor consiliului de conducere al asociatiei, a hotararilor ordinare ale acestuia se realizeaza cu votul afirmativ a 2/3 din totalul membrilor.

Hotararile referitoare la angajarea de cheltuieli din fondurile asocierii(atat cele provenind de la membrii cat si de la terte persoane) precum si alte probleme  privind patrimoniul asocierii, cele privind admiterea sau excluderea de membrii din asociatie se iau, in mod valabil,  în unanimitate, în prezenta tuturor membrilor şi prin vot deschis.

In cazul revocarii unui membru al Consiliului de Conducere al asocierii sau in cazul in care unul dintre acestia se afla in incapacitate de exercitare a atributiilor ce-i revin (boala, deces, demisie etc.) pe o perioada de cel putin 60 de zile, membrii asocierii vor lua masuri pentru numirea unui alt membru in Consiliul de Conducere.
La sedintele consiliului pot participa si invitati, cu aprobarea consiliului fara a avea drept de vot.

Hotararile consiliului de conducere sunt consemnate intr-un registru, numerotat, datat, si semnat de fiecare reprezentant participant la sedinta. Secretarul consiliului de conducere pastreaza registrul de hotarari si comunica in scris cu o copie a fiecarei hotarari fiecarui asociat.

ART. 15 Consiliul de Conducere are urmatoarele atributii:
a) aproba primirea de noi membrii in asociatie sau excluderea unui membru din asociatie,  numai cu unanimitatea membrilor asociati.  De asemenea hotaraste asupra asupra cererii de retragere din asocierea a unei parti;
b) aproba actiunile strategice de dezvoltare a parcului stiintific si tehnologic si faciliteaza atragerea si infiintarea de noi agenti economici la propunerea administratorului;

c) elaboreaza programe de detaliu privind functionarea si dezvoltarea parcului stiintific si tehnologic in domeniile strategice ale economiei nationale si in concordanta cu strategiile de dezvoltare a domeniilor vizate;

d) stabileste si actualizeaza criteriile de primire in Parcul IT.

e) valideaza, la propunerea administratorului, primirea si excluderea agentilor economici in, respectiv din parc;

f) stabileste drepturile si obligatiile specifice ale administratorului, pe baza cadrului general prevazut de Metodologia de autorizare, suspendare si anulare a autorizatiei parcului stiintific si tehnologic;

g) aproba organigrama, grila de retribuire, si regulamentul de functionare al administratorului;

h) verifica semestrial sau de cate ori considera ca este necesar, indeplinirea obligatiilor de catre administrator;

i) propune si aproba nominalizarile membrilor Consiliului Stiintific al Parcului  

j) hotaraste cu privire la modul de folosire a contributiei participative ale membrilor asocierii in participatiune;
k) hotaraste cu privire la orice alte probleme care apar in legatura cu functionarea asocierii in participatiune;

l) hotaraste cu privire la majorarea aporturilor partilor, daca este cazul;

m) hotaraste modificarea contractului de asociere in participatiune.  
ART.16 Organizarea si functionarea parcului vor fi reglementate printr-un regulament de organizare si functionare.

ART. 17  Administratorul desemnat al Parcului IT este societatea IT Parc Management S.A., care va avea ca unic obiect de activitate administrarea parcului stiintific si tehnologic conform Legii nr. 50 din 21/01/2003 pentru aprobarea Ordonantei Guvernului nr. 14/2002 privind constituirea si functionarea parcurilor stiintifice si tehnologice, denumita in continuare ADMINISTRATOR si care va fi infiintata de partile asocierii in participatiune. 

ART. 18 Administratorul isi va desfasura activitatea in baza unui contract de mandat incheiat cu asocierea in participatiune. Contractul de mandat incheiat intre Consiliul de Conducere si administrator va preciza drepturile si obligatiile administratorului. 

ART.19. Toate lucrarile de contabilitate, financiare si casierie generala vor fi efectuate prin grija ADMINISTRATORULUI.

ART. 20 Pe langa Consiliul de Conducere va functiona un Consiliu Stiintific al Parcului, cu rol consultativ, format din: specialisti si manageri IT, reprezentanti ai unor organizatii guvernamentale si neguvernamentale, reprezentanti ai  unor banci sau a unor altor institutii. Atributiile Consiliului Stiintific al Parcului vor fi stabilite prin Regulamentul de functionare al parcului. 

IX. OBLIGATIILE ADMINISTRATORULUI PARCULUI

ART.21 Administratorul are urmatoarele obligatii:

· actioneaza pentru indeplinirea parametrilor de performanta stabiliti prin contractul de mandat ;

· asigura aplicarea programelor asocierii in participatiune;

· dezvolta si diversifica serviciile suport necesare in Parcul IT ;

· gestioneaza patrimoniul constituit si organizeaza activitatile de reparatii, modernizare, dezvoltare si intretinere a infrastructurii si utilitatilor, in limitele prevazute prin contractul de mandat incheiat cu asociatia in participatiune;

· asigura selectarea solicitarilor de admitere in parcul stiintific si tehnologic primite din partea agentilor economici, pe care le supune spre aprobare consiliului de conducere;

· semneaza, dupa avizarea de catre Consiliul de conducere, cererile firmelor solicitante, respectiv contractele de inchiriere cu acestea ;

· verifica modul in care agentii economici din parc isi respecta obligatiile pe care si le-au asumat la admiterea lor, in caz contrar luand masuri de  remediere, inclusiv inaintarea spre consiliul de conducere a propunerilor de schimbare a statului sau de excludere din parc; 

· asigura direct sau prin terti serviciile necesare pentru agentii economici din parc, cu prioritate prin personalul partenerilor asociatiei, respectiv: sprijin pentru dezvoltarea parteneriatelor interne si internationale; consultanta de afaceri; consultanta tehnologica; promovarea activitatilor PARCULUI;

· asigura si intretine baza de date pe profilul activitatii PARCULUI;

· valorifica toate facilitatile legale in beneficiul activitatilor economice din PARC;

· asigura legatura cu administratia publica locala si centrala;

· tine contabilitatea asocierii in participatie, in conformitate cu legislatia in vigoare.
 X. REPARTIZAREA BENEFICIILOR SI A PIERDERILOR 

ART. 22 Repartizarea beneficilor si pierderilor rezultate din activitatile desfasurate de parti in cadrul asocierii in participatiune se va efectua anual proportional cu cota de participare a fiecaruia.

XI. RASPUNDEREA CONTRACTUALA

ART. 23 Pentru nerespectarea totala sau partiala ori pentru executarea defectuoasa a clauzelor contractuale, partea in culpa este obligata sa suporte daune-interese.

ART. 24 In relatiile cu tertii, raspunderea pentru obligatiile contractuale revine partii care s-a obligat.

XII. FORTA MAJORA

ART. 25  Forta majora apara de raspundere partea care o invoca. Prin caz de forta majora se inteleg imprejurarile care au intervenit dupa incheierea contractului, ca urmare a unor evenimente extraordinare, neprevazute si inevitabile pentru una din parti. 

ART. 26  Partea care invoca forta majora are obligatia sa o aduca la cunostinta celeilalte parti, in scris, in maximum 5 zile de la aparitie, iar dovada fortei majore se va comunica in maximum 15 zile de la aparitie. 
ART. 27 Partea care invoca forta majora are obligatia sa aduca la cunostinta celeilalte parti incetarea cauzei acesteia in maximum 15 zile de la incetare.

ART. 28   In cazul in care forta majora dureaza mai mult de 90 de zile partile vor decide de comun acord soarta contractului, iar in cazul in care nu se ajunge la un acord, fiecare parte va avea dreptul sa notifice celorlalte parti incetarea de plin drept al contractului, fara ca cealalta parte sa pretinda daune-interese.  Ele au indatorirea de a-si onora toate obligatiile pana la acea data.

XIII. CAUZE DE INCETARE A ASOCIERII SI MODALITATEA DE IMPARTIRE A REZULTATELOR DIZOLVARII
ART. 29 Urmatoarele cauze duc la incetarea asocierii:
a) hotararea comuna a asociatilor;
b) retragerea autorizatiei de functionare a PARCULUI de catre organele de resort;
c) hotararea definitiva si irevocabila a unei instante judecatoresti;

d) alte cauze prevazute de lege.

In situatie incetarii asocierii se aplica in mod corespunzator prevederile art.22.

ART. 30 Denuntarea unilaterala a prezentului contract de asociere este interzisa sub sanctiunea de daune interese, cu exceptia cauzelor de incetare prevazute la art. 26 din prezentul contract.

ART. 31 Impartirea rezultatelor dizolvarii se va face cu respectarea regulei general prevazute de Legea nr. 31/1990 republicata, cu modificarile si completarile ulterioare, proportional insa cu cota de participare a fiecarui asociat. In situatia lichidarii fiecare asociat va numi cate doi lichidatori in termen de 10 zile de la data aparitiei cauzei de incetare.

Lichidarea si repartizarea rezultatelor asocierii se face cu respectarea legilor specifice in vigoare.  La lichidare, partile asociate isi recupereaza fizic mijloacele fizice, obiectele de inventar cu care au contribuit la asociatie, cheltuielile facute, contravaloarea dotarilor indexate cu rata medie lunara a inflatiei.

ART.32 In cazul in care unul dintre asociati hotareste sa se retraga din asociere, clauzele prezentului contract raman valabile pentru celelalte parti din contract.

XIV. ALTE CLAUZE 
ART. 33 Toate comunicarile care urmeaza a se efectua intre parti, ca urmare a desfasurarii operatiunilor din prezentul contract de asociere, vor fi facute in scris la sediul fiecarui asociat.

ART. 34 Toate lucrarile de contabilitate, financiare si casierie generala vor fi efectuate prin grija societatii comerciale desemnata ca administrator al PARCULUI. Controlul financiar va fi exercitat de toate partile asociate. 

ART. 35 Personalul care lucreaza pentru asociatie va fi angajat de catre ADMINISTRATOR pe baza de contract de munca, iar plata acestuia va fi hotarata in Consiliul de Conducere al asocierii in participatiune.

ART. 36 Neintelegerile rezultate din sau in legatura cu prezentul contract vor fi solutionate pe cale amiabila intre partile contractante. 
In cazul in care nu se ajunge la o intelegere amiabila, ele vor fi supuse spre solutionare instantelor judecatoresti competente.

Pe perioada rezolvarii disputelor, partile trebuie sa continue executarea contractului in toate celelalte aspecte.

ART. 37 Completarile si modificarile aduse la acest contract nu sunt valabile si opozabile intre partile contractante decat daca sunt facute prin act aditional semnat si stampilat de fiecare parte contractanta. 

ART. 38 Prezentul contract de asociere intra in vigoare la data de ..............

Acest contract s-a incheiat azi……………………. in 5 (cinci) exemplare originale, cate una pentru fiecare parte.

ASOCIAT                                                                                                   Ştampila                                
 ......................                                                                                                                                                      Reprezentant legal
  ......................                                                                                                                                                                      

ASOCIAT                                                                                                   Ştampila                                    

 ......................                                                                                                                                                      Reprezentant legal
  ......................                                                                                                                                                                      

ASOCIAT                                                                                                   Ştampila                    

 ......................                                                                                                                                                      Reprezentant legal
  ......................                                                                                          
ASOCIAT                                                                   

            Stampila                           

 ......................                                                                                                                                                      Reprezentant legal
  ......................         
ASOCIAT                                                                                                   Ştampila                    

 ......................                                                                                                                                                      Reprezentant legal

  ......................                                                                                          

